section_heading: Kontekst
paragraph_text: Staljin je, također smatrao da SSSR krajem četrdesetih nije spreman za još jedan veliki rat sa zapadom, pa je u skladu s takvom politikom sovjetski ministar vanjskih poslova V. Molotov na jednom od sastanaka upozoravao jugoslavenske delegate predvođene Kardeljem da ne izazivaju zapad jer: “Amerika ima atomsku bombu, dok oni to nemaju”. Na to mu je navodno netko iz jugoslavenske delegacije replicirao: “...jaka stvar, oni imaju atomsku – mi imamo partizansku bombu!”.